እቲ ብዲዝኒ ዝተለገሰ ገንዘብ ንሓደ ናይ መንእሰያት ክለብ ኢዩ ተዋሂቡ። እቲ ሓገዝ ንናይ ኣሜሪካ ኣወዳትን ኣዋልድን ክለባት ዝተወፈየሉ ምኽንያት መንእሰያት ኣብ ስነ-ፍልጠት፡ ተክኖሎጂ፡ ህንደሳ ዀነ ቍጽሪ ዘሎዎም ተገዳስነት ክብ ንምባል ዝዓለመ እዩ። ሓንቲ ካብ ቀንዲ ቴማታት ናይ'ዛ ፊልም፡ ብቴክኖሎጂካዊ ምዕባለ ዝበልጸገት ሃገር ምንጽብራቕ'ዩ ኔይሩ። ምንጪ ስእሊ, Marvelo Studios መግለጺ ስእሊ, ኣድናቖት ዓለም ዝረኸበት ብጸለምቲ ዝተሰርሐት ፊልም ብላክ ፓንተር ዕላማ ናይ'ቲ ወፈያ፡ ዓቕሚ ዝሓጽሮም ቈልዑ ነዛ ፊልም ብነጻ ንክርእዩዋ ዕድል ክረኽቡ'ዩ። እዚ ሰናይ ተግባር ኣቐዲሙ ብሓደ ፍረደሪክ ጆሰፍ ዝተባህለ ጸሊም ኣሜሪካዊ ዝተጀመረ ኾይኑ፡ ዱሮ ኣብ ዓዲ እንገሊዝ፡ ከምኡ'ውን ጋናን ደቡብ ኣፍሪቃን'ዉን ተመሳሳሊ ተበጉሶ ይዉሰድ ኣሎ። እዚ ዲዝኒ ኣወፍይዎ ዘሎ ገንዘብ ናብ 12 ማሕበረኮማት ዝምቀል ኰይኑ ነቶም ብማሕበረሰብ ዕድል ዝተነፍጎም ቈላዑ ንምግልጋልን ምትብባዕን ኣብ ስነ-ፍልጠታዊን ተክኖሎጂካዊን ምዕባሌታት ንምድፍፋእ'ዩ። ንምንታይ ክሳብ ክንዲ'ዚ ጽንብል?
